PMIndiaData/PMIndiaSum huggingface dataset:
പുനെ മെട്രോ പദ്ധതി ഒന്നാം ഘട്ടത്തിനു പ്രധാനമന്ത്രി തറക്കല്ലിട്ടു

പുനെ മെട്രോ പദ്ധതി ഒന്നാം ഘട്ടത്തിനു പ്രധാനമന്ത്രി ശ്രീ. നരേന്ദ്ര മോദി തറക്കല്ലിട്ടു. ചടങ്ങിനെത്തിയവരെ അഭിസംബോധന ചെയ്യവേ, ഇന്ത്യ അതിവേഗം നഗരവല്‍ക്കരിക്കപ്പെടുകയാണെന്നും ഈ സാഹചര്യത്തില്‍ ഗ്രാമങ്ങളിലെ ജീവിത നിലവാരം മെച്ചപ്പെടുത്തുകയും നഗരപ്രദേശങ്ങള്‍ നേരിടുന്ന വെല്ലുവിളികള്‍ നേരിടാന്‍ സാധിക്കുകയും ചെയ്യുംവിധം രണ്ടു ദിശകളിലായി പ്രവര്‍ത്തിക്കേണ്ടതുണ്ടെന്നും അദ്ദേഹം ഓര്‍മിപ്പിച്ചു. ഭാവി മുന്നില്‍ കണ്ട് ആസൂത്രണം നടത്താന്‍ സാധിക്കണമെന്ന് അടിവരയിട്ടു പറഞ്ഞ പ്രധാനമന്ത്രി, എല്ലാം രാഷ്ട്രീയ വീക്ഷണകോണിലൂടെ കാണാന്‍ സാധിക്കില്ലെന്നു വ്യക്തമാക്കി. നമ്മുടെ നഗരങ്ങളുടെ വളര്‍ച്ചയ്ക്ക് യഥാവിധിയുള്ള ആസൂത്രണം ഉണ്ടാകണമെന്ന് അദ്ദേഹം പറഞ്ഞു. അതിവേഗം വളരുകയും നഗരവല്‍ക്കരിക്കപ്പെടുകയും ചെയ്യുന്ന പ്രദേശങ്ങളെ ഉദ്ദേശിച്ചുള്ള റൂര്‍ബന്‍ മിഷന്‍ നടപ്പാക്കുന്നതിനു കേന്ദ്രഗവണ്‍മെന്റ് സജീവമായി പ്രവര്‍ത്തിച്ചുവരികയാണെന്നു ശ്രീ. നരേന്ദ്ര മോദി ചൂണ്ടിക്കാട്ടി. വര്‍ത്തമാനകാലത്തെ നേട്ടങ്ങള്‍ പ്രധാനമാണെങ്കിലും വരുംകാലത്തെ ആവശ്യങ്ങളും പ്രതീക്ഷകളും നിറവേറ്റാന്‍ സാധിക്കുന്ന സംവിധാനം ആവശ്യമാണെന്നും അദ്ദേഹം പറഞ്ഞു. മുന്‍കൂട്ടി നിശ്ചയിക്കപ്പെട്ട കാലപരിധിക്കകം എല്ലാ പദ്ധതികളും പൂര്‍ത്തിയാക്കാനാണ് ഗവണ്‍മെന്റ് യത്‌നിക്കുന്നതെന്നും അദ്ദേഹം പറഞ്ഞു. വാതക ഗ്രിഡുകള്‍, ജല ഗ്രിഡുകള്‍, ഡിജിറ്റല്‍ ശൃംഖല, ബഹിരാകാശ സാങ്കേതികവിദ്യ ഉപയോഗപ്പടുത്തല്‍, കര്‍ഷകരെ സഹായിക്കാന്‍ സാങ്കേതികവിദ്യ ഉപയോഗപ്പെടുത്തല്‍ തുടങ്ങിയ മേഖലകളില്‍ ഗവണ്‍മെന്റ് ശ്രദ്ധ കേന്ദ്രീകരിച്ചുവരികയാണെന്നു പ്രധാനമന്ത്രി അറിയിച്ചു. ഈ രാജ്യത്തില്‍ എല്ലാവരും നിയമത്തിനു മുന്നില്‍ തുല്യരാണെന്നും എല്ലാവരും നിയമം പാലിക്കണമെന്നും അദ്ദേഹം പ്രസ്താവിച്ചു. അഴിമതിയും കള്ളപ്പണവും തുടച്ചുനീക്കാന്‍ മുന്‍കാലങ്ങളില്‍ നടപടി കൈക്കൊണ്ടിരുന്നുവെങ്കില്‍ ഇപ്പോള്‍ താന്‍ കൈക്കൊണ്ടതു പോലുള്ള തീരുമാനങ്ങള്‍ എടുക്കേണ്ടിവരില്ലായിരുന്നു എന്ന് അദ്ദേഹം ചൂണ്ടിക്കാട്ടി. പൂനെ വിദ്യാഭ്യാസത്തിന്റെ കേന്ദ്രമാണെന്നതിനാല്‍ ഓണ്‍ലൈന്‍ ബാങ്കിങ് ശീലമാക്കുന്ന കാര്യത്തിലും സമാനമായ സൗകര്യങ്ങള്‍ ഉപയോഗപ്പെടുത്തുന്നതിലും നേതൃത്വപരമായ പങ്ക് വഹിക്കാന്‍ സാധിക്കണമെന്ന് ശ്രീ. നരേന്ദ്ര മോദി ആവശ്യപ്പെട്ടു. ഈ രാഷ്ട്രത്തില്‍ 125 കോടി ഇന്ത്യക്കാരുടെയും ശബ്ദത്തിന് ഒരേ സ്ഥാനമാണെന്നും ഭൂരിപക്ഷത്തിന്റെ ഒച്ചയടപ്പിക്കാന്‍ ചുരുക്കം ചിലര്‍ ശ്രമിച്ചാല്‍ സാധിക്കില്ലെന്നും പ്രധാനമന്ത്രി കൂട്ടിച്ചേര്‍ത്തു.
ബ്രിക്‌സ് നേതാക്കളുടെ അനൗപചാരിക യോഗം ഹാംബര്‍ഗില്‍

ജര്‍മ്മനിയിലെ ഹാംബര്‍ഗില്‍ ജി 20 ഉച്ചകോടിയോട് അനുബന്ധിച്ച് അഞ്ച് ബ്രിക്‌സ് രാഷ്ട്രങ്ങളിലെ നേതാക്കള്‍ അനൗപചാരിക യോഗം ചേര്‍ന്നു. ചൈനയിലെ ചിയാമെന്നില്‍ സെപ്റ്റംബറില്‍ ചേരാനിരിക്കുന്ന ഒന്‍പതാമത് ബ്രിക്‌സ് ഉച്ചകോടിക്ക് മുന്നോടിയായിട്ടായിരുന്നു യോഗം. ബ്രിക്‌സ് രാഷ്ട്രതലവന്‍മാരെ സ്വീകരിക്കാന്‍ താന്‍ ഉറ്റുനോക്കുകയാണെന്ന് ചൈനീസ് പ്രസിഡന്റ് ഷീ പറഞ്ഞു. ചിയാമെന്‍ ബ്രിക്‌സ് ഉച്ചകോടിയുടെ ഒരുക്കങ്ങളും മുന്‍ഗണനകളും നേതാക്കള്‍ ചര്‍ച്ച ചെയ്തു. കരുത്തുറ്റ ശബ്ദമായ ബ്രിക്‌സ് ആഗോള സാമ്പത്തിക രംഗത്തും, ഭീകരവാദത്തിനെതിരെയുള്ള ചെറുത്ത് നില്‍പ്പിനും നേതൃത്വം നല്‍കണമെന്ന് പ്രധാനമന്ത്രി ശ്രീ. നരേന്ദ്ര മോദി അഭിപ്രായപ്പെട്ടു. ഭീകരവാദത്തിന് സാമ്പത്തിക സഹായം നല്‍കല്‍, ഭീകരവാദം അനുവദിച്ച് കൊടുക്കല്‍, അഭയസ്ഥാനം ഒരുക്കല്‍, പിന്‍തുണയും സഹായവും നല്‍കല്‍ തുടങ്ങിയവയെ ജി 20 ഒറ്റക്കെട്ടായി ശക്തിയോടെ എതിര്‍ക്കണമെന്ന് അദ്ദേഹം ഊന്നിപറഞ്ഞു. അടുത്തിടെ ഏര്‍പ്പെടുത്തിയ ചരക്ക് സേവന നികുതിയുള്‍പ്പെടെയുള്ള ഇന്ത്യയിലെ പരിഷ്‌ക്കാരങ്ങളെ കുറിച്ച് പരാമര്‍ശിക്കവെ, ആഗോള സാമ്പത്തിക രംഗത്തെ സുസ്ഥിരമായ വീണ്ടെടുക്കലിന് യോജിച്ച് പ്രവര്‍ത്തിക്കേണ്ടത് അനിവാര്യമാണെന്ന് പ്രധാനമന്ത്രി പറഞ്ഞു. സംരക്ഷണ വാദത്തിനെതിരെ, പ്രത്യേകിച്ച് വ്യാപാര രംഗത്തും, വൈജ്ഞാനിക ലോകത്തെ പ്രൊഫഷണലുകളുടെ നീക്കത്തിനുമെതിരായുള്ള സംരക്ഷണവാദത്തിനെതിരെ കൂട്ടായ ശബ്ദം ഉയരണമെന്ന് അദ്ദേഹം ആവശ്യപ്പെട്ടു. പാരീസ് ഉടമ്പടി അക്ഷരാര്‍ത്ഥത്തില്‍ നടപ്പിലാക്കുന്നതിനുള്ള ഇന്ത്യയുടെ പ്രതിബദ്ധത ആവര്‍ത്തിച്ച പ്രധാനമന്ത്രി, കാലാവസ്ഥ വ്യതിയാനത്തെ നേരിടാന്‍ ആഗോളതലത്തില്‍ അതിന്റെ നടപ്പിലാക്കല്‍ അനിവാര്യമാണെന്ന് ചൂണ്ടിക്കാട്ടി. ബ്രിക്‌സ് റേറ്റിംഗ് ഏജന്‍സി സ്ഥാപിക്കുന്നത് വേഗത്തിലാക്കാന്‍ ആവശ്യപ്പെട്ട ശ്രീ. നരേന്ദ്ര മോദി ആഫ്രിക്കയുടെ വികസനത്തിനായുള്ള സഹകരണത്തിന് മുന്‍ഗണന നല്‍കണമെന്നും നിര്‍ദ്ദേശിച്ചു. ജനങ്ങള്‍ തമ്മിലുള്ള കൈമാറ്റങ്ങള്‍ വര്‍ദ്ധിപ്പിക്കണമെന്നും അദ്ദേഹം ആഹ്വാനം ചെയ്തു. പ്രസിഡന്റ് ഷീയുടെ ആദ്ധ്യക്ഷത്തിലുള്ള ബ്രിക്‌സിന്റെ ഗതിവേഗത്തെ അഭിനന്ദിച്ച പ്രധാനമന്ത്രി ചീയാമെന്‍ ബ്രിക്‌സ് ഉച്ചകോടിക്ക് പൂര്‍ണ്ണ സഹകരണം വാഗ്ദാനം ചെയ്തതോടൊപ്പം ശുഭാശംസകളും നേര്‍ന്നു. പ്രധാനമന്ത്രിയുടെ പരാമര്‍ശങ്ങള്‍ക്ക് ശേഷം സമ്മേളനം അവസാനിപ്പിച്ച് കൊണ്ട്, ഭീകരവാദത്തിനെതിരെയുള്ള ഇന്ത്യയുടെ കരുത്തുറ്റ നിശ്ചയദാഢ്യത്തെയും, ഇന്ത്യയുടെ അദ്ധ്യക്ഷതയ്ക്ക് കീഴില്‍ ബ്രിക്‌സിന് കൈവന്ന ഗതിവേഗത്തെയും 2016 ലെ ഗോവ ഉച്ചകോടിയുടെ പരിണതഫലങ്ങളെയും ചൈനീസ് പ്രസിഡന്റ് ഷീ പ്രകീര്‍ത്തിച്ചു. സാമൂഹിക സാമ്പത്തിക വികസനത്തില്‍ ഇന്ത്യ കൈവരിച്ച വിജയത്തെ അഭിനന്ദിച്ച അദ്ദേഹം ഇന്ത്യയ്ക്ക് കൂടുതല്‍ വലിയ വിജയങ്ങള്‍ ഉണ്ടാകട്ടെയെന്ന് ആശംസിക്കുകയും ചെയ്തു.
കേശവാനന്ദ ഭാരതിയുടെ നിര്യാണത്തില്‍ ദുഃഖം രേഖപ്പെടുത്തി പ്രധാനമന്ത്രി; സാമൂഹ്യസേവനത്തില്‍ അദ്ദേഹം നല്‍കിയ സംഭാവനകള്‍ അസ്മരിച്ചു

കേശവാനന്ദ ഭാരതി ജിയുടെ നിര്യാണത്തില്‍ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. ”സാമൂഹ്യസേവനത്തിലും താഴേത്തട്ടിലുള്ളവരെ ശാക്തീകരിക്കുന്നതിലും നല്‍കിയ സംഭാവനകളിലൂടെ ബഹുമാന്യനായ കേശവാനന്ദ ഭാരതി ജിയെ നാം എപ്പോഴും സ്മരിക്കും. ഇന്ത്യയുടെ സമൃദ്ധമായ സംസ്‌കാരത്തോടും നമ്മുടെ മഹത്തായ ഭരണഘടനയോടും അദ്ദേഹം ആഴത്തില്‍ ചേര്‍ന്നുനിന്നിരുന്നു. വരുംതലമുറകളെ അദ്ദേഹം തുടര്‍ന്നും പ്രചോദിപ്പിക്കും. ഓം ശാന്തി.” – പ്രധാനമന്ത്രി പറഞ്ഞു.
കേന്ദ്ര വിവരാവകാശ കമീഷന്റെ പത്താമത് വാര്‍ഷിക സമ്മേളനത്തില്‍ പ്രധാനമന്ത്രി നടത്തിയ പ്രസ്താവന

സാധാരണക്കാരന് അറിയാനുള്ള അവകാശം മാത്രമല്ല വിവരാവകാശനിയമം (ആര്‍.ടി.ഐ) നല്‍കുന്നതെന്നും അധികാരത്തിലിരിക്കുന്നവരെ ചോദ്യം ചെയ്യാനുള്ള അവകാശംകൂടി അത് നല്‍കുന്നുണ്ടെന്നും പ്രധാനമന്ത്രി ശ്രീ.നരേന്ദ്ര മോദി പറഞ്ഞു. കേന്ദ്ര വിവരാവകാശ കമ്മീഷന്റെ പത്താമത് വാര്‍ഷിക സമ്മേളനത്തില്‍ സംസാരിക്കുകയായിരുന്നു അദ്ദേഹം. കേന്ദ്ര ഗവണ്‍മെന്റിന്റെ ഡിജിറ്റല്‍ ഇന്ത്യ പദ്ധതി വിവരാവകാശനിയമത്തിന് പൂരകമാണെന്നും വിവരങ്ങള്‍ ഓണ്‍ലൈനായി നല്‍കുന്നത് സുതാര്യതയും അതുവഴി വിശ്വാസവും ഉറപ്പുവരുത്തുമെന്നും പ്രധാനമന്ത്രി പറഞ്ഞു. കല്‍ക്കരിപ്പാടങ്ങള്‍, സ്‌പെക്ട്രം, എഫ്.എം റേഡിയോ ലൈസന്‍സുകള്‍ എന്നിവയുടെ ലേലം എടുത്തുപറഞ്ഞ പ്രധാനമന്ത്രി പരപ്രേരണകൂടാതെതന്നെ ജനങ്ങള്‍ക്ക് വിവരങ്ങള്‍ ലഭ്യമാക്കണമെന്ന് ആവശ്യപ്പെട്ടു. വിവരങ്ങള്‍ കൈമാറുന്നതില്‍ ഗവണ്‍മെന്റ് മേഖലക്കുള്ള വിമുഖത അവസാനിപ്പിക്കണമെന്ന് പ്രധാനമന്ത്രി ആവശ്യപ്പെട്ടു. ഭരണനിര്‍വഹണം നടത്തേണ്ടത് ജനങ്ങളെ വിശ്വാസത്തിലെടുത്തായിരിക്കണമെന്നും സംശയത്തിലെടുത്തായിരിക്കരുതെന്നും പ്രധാനമന്ത്രി പറഞ്ഞു. സദ്ഭരണത്തിനുള്ള ഒരു ഉപകരണമായി ആര്‍.ടി.ഐ മാറിയിട്ടുണ്ടെന്ന് പ്രധാനമന്ത്രി പറഞ്ഞു. പ്രധാനമന്ത്രിയുടെ ഓഫീസില്‍ വികസിപ്പിച്ച വിവരസാങ്കേതികവിദ്യയിലധിഷ്ടിതമായ പ്രഗതി സംവിധാനം പദ്ധതികള്‍ നടപ്പിലാക്കുന്നതിന്റെ പുരോഗതി വിലയിരുത്തുന്നതിനുള്ള മികച്ച വേദിയായിട്ടുണ്ടെന്ന് അദ്ദേഹം പറഞ്ഞു.
ശ്രീ ഗുരു ഗ്രന്ഥ് സാഹിബ് ജിയുടെ പ്രകാശ് പൂരബില്‍ ജനങ്ങള്‍ക്ക് ആശംസകള്‍ അറിയിച്ച് പ്രധാനമന്ത്രി

ശ്രീ ഗുരു ഗ്രന്ഥ് സാഹിബ് ജിയുടെ ആദ്യ പ്രകാശ് പൂരബിന്റെ ശുഭവേളയില്‍ പ്രധാനമന്ത്രി ശ്രീ നരേന്ദ്ര മോദി ജനങ്ങള്‍ക്ക് ആശംസകള്‍ അറിയിച്ചു. ”ശ്രീ ഗുരു ഗ്രന്ഥ് സാഹിബ് ജി നമുക്കു സേവനത്തിന്റെയും അനുകമ്പയുടെയും പാഠങ്ങള്‍ പകര്‍ന്നുതരികയും അതുവഴി ഐക്യം ഊട്ടിയുറപ്പിക്കുകയും ചെയ്തു. നീതിയുക്തവും സമത്വപൂര്‍ണവുമായ സമൂഹത്തിലേക്കുള്ള പാതയാണ് ഇത് വെട്ടിത്തുറന്നത്. അനീതിക്ക് വഴങ്ങരുതെന്നും ഇത് നമ്മെ പഠിപ്പിച്ചു. ശ്രീ ഗുരു ഗ്രന്ഥ് സാഹിബ് ജിയുടെ ആദ്യ പ്രകാശ് പൂരബിന് എല്ലാ ആശംസകളും. ശ്രീ ഗുരു ഗ്രന്ഥ് സാഹിബ് ജി വിശുദ്ധ തത്വങ്ങളിലൂടെ ലോകത്തെ ദീപ്തമാക്കി. അതില്‍ നിന്ന് പ്രചോദനം ഉള്‍ക്കൊണ്ട് സിഖുകാര്‍ ആഗോളതലത്തില്‍ നിരവധി മേഖലകളില്‍ വ്യക്തിമുദ്ര പതിപ്പിച്ചു. അവരുടെ ധൈര്യവും ദയയും അനിതരസാധാരണമാണ്. ശ്രീ ഗുരു ഗ്രന്ഥ് സാഹിബ് ജി മാനവരാശിയെ എന്നെന്നേക്കും നയിക്കട്ടെ”- പ്രധാനമന്ത്രി പറഞ്ഞു.
ഐപിഎസ് പ്രൊബേഷണര്‍മാരുമായി സംവദിച്ച് പ്രധാനമന്ത്രി

സര്‍ദാര്‍ വല്ലഭായ് പട്ടേല്‍ നാഷണല്‍ പോലീസ് അക്കാദമിയില്‍ ഇന്ന് നടന്ന ‘ദിക്ഷാന്ത് പരേഡ് പരിപാടി’യില്‍ പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്‍ഫറന്‍സിലൂടെ ഐപിഎസ് പ്രൊബേഷണര്‍മാരുമായി സംവദിച്ചു. അക്കാദമിയില്‍ നിന്ന് പാസ്സായ യുവ ഐപിഎസ് ഉദ്യോഗസ്ഥരുമായി താന്‍ സംവദിക്കാറുണ്ടെന്നും എന്നാല്‍ കൊറോണ വൈറസ് വ്യാപനത്തിന്റെ പശ്ചാത്തലത്തില്‍ ഈ വര്‍ഷം അവരെ കാണാന്‍ കഴിഞ്ഞില്ലെന്നും പ്രധാനമന്ത്രി പറഞ്ഞു. ”എന്നാല്‍ എന്റെ അധികാര സമയത്തു ഞാന്‍ നിങ്ങളെ എല്ലാവരെയും ഒരു ഘട്ടത്തില്‍ കണ്ടുമുട്ടുമെന്ന് എനിക്ക് ഉറപ്പുണ്ട്”- അദ്ദേഹം കൂട്ടിച്ചേര്‍ത്തു. പരിശീലനം വിജയകരമായി പൂര്‍ത്തിയാക്കിയ ഐപിഎസ് പ്രൊബേഷണര്‍മാരെ പ്രധാനമന്ത്രി ആശംസകള്‍ അറിയിച്ചു. യൂണിഫോം ധരിക്കുമ്പോള്‍ അതില്‍ അഭിമാനം കൊള്ളണമെന്നും അതു ദുരുപയോഗം ചെയ്യരുത് എന്നതു പ്രധാനമാണെന്നും അദ്ദേഹം പറഞ്ഞു. ”നിങ്ങളുടെ കാക്കി യൂണിഫോമിനോടുള്ള ബഹുമാനം ഒരിക്കലും നഷ്ടപ്പെടുത്തരുത്. ഈ കോവിഡ് -19 കാലത്തു പോലീസ് നടത്തിയ നല്ല പ്രവര്‍ത്തനങ്ങള്‍ കാക്കിക്കുള്ളിലെ മനുഷ്യര്‍ക്ക് പൊതുജനങ്ങളുടെ മനസ്സില്‍ ഇടംനേടാന്‍ അവസരമൊരുക്കിയിട്ടുണ്ട്.” അദ്ദേഹം പറഞ്ഞു. കോവിഡ് 19 പകര്‍ച്ചവ്യാധിയുടെ സമയത്ത് പോലീസിന്റെ ‘മാനുഷികമുഖം’ പുറത്തുവന്നതിനെ പ്രധാനമന്ത്രി അഭിനന്ദിച്ചു. കുറ്റകൃത്യങ്ങള്‍ പരിഹരിക്കുന്നതിനുള്ള പൊലീസ് സേനയുടെ സാമര്‍ത്ഥ്യത്തിന്റെ പ്രാധാന്യത്തെക്കുറിച്ച് പ്രധാനമന്ത്രി ഊന്നിപ്പറഞ്ഞു. സാമാന്യയുക്തിയുടെ പ്രാധാന്യം മറക്കാതെതന്നെ സാങ്കേതികവിദ്യ പരമാവധി ഉപയോഗിക്കണമെന്ന് അദ്ദേഹം പ്രൊബേഷണര്‍മാരോട് അഭ്യര്‍ത്ഥിച്ചു. വിവരങ്ങള്‍, ബിഗ് ഡേറ്റ, നിര്‍മ്മിതബുദ്ധി എന്നിവയ്ക്ക് പഞ്ഞമില്ലെന്നും അദ്ദേഹം കൂട്ടിച്ചേര്‍ത്തു. സോഷ്യല്‍ മീഡിയയില്‍ ലഭ്യമായ വിവരങ്ങള്‍ മുതല്‍ക്കൂട്ടാണെന്ന് പ്രധാനമന്ത്രി വിശേഷിപ്പിച്ചു. കഴിഞ്ഞ കുറച്ച് വര്‍ഷങ്ങളായി, ദുരന്തസമയത്ത് എന്‍ഡിആര്‍എഫും എസ്ഡിആര്‍എഫും നടത്തിയ പ്രവര്‍ത്തനങ്ങള്‍ പോലീസ് സേവനത്തിന് പുത്തന്‍ സ്വീകാര്യത നല്‍കിയിട്ടുണ്ടെന്ന് പ്രധാനമന്ത്രി പറഞ്ഞു. അതത് പ്രദേശങ്ങളില്‍ എന്‍ഡിആര്‍എഫ് ഗ്രൂപ്പുകള്‍ സംഘടിപ്പിക്കാനും പ്രകൃതിദുരന്തസമയത്ത് ആളുകളെ സഹായിക്കാനും അദ്ദേഹം ആവശ്യപ്പെട്ടു. അവരുടെ പരിശീലനത്തെ ഒരിക്കലും കുറച്ചുകാണരുതെന്ന് അദ്ദേഹം ഊന്നിപ്പറഞ്ഞു. പരിശീലനം ശിക്ഷാ നിയമനമാണ് എന്ന മനോഭാവത്തില്‍ നിന്ന് പുറത്തുവരണമെന്നും അദ്ദേഹം അഭ്യര്‍ത്ഥിച്ചു. രണ്ട് ദിവസം മുമ്പാണ് മിഷന്‍ കര്‍മ്മയോഗി ആരംഭിച്ചതെന്ന് ശ്രീ നരേന്ദ്ര മോദി പറഞ്ഞു. ഏഴു പതിറ്റാണ്ടു പഴക്കമുള്ള നമ്മുടെ സിവില്‍ സര്‍വീസില്‍ ശേഷി വര്‍ധിപ്പിക്കല്‍, ജോലിയോടുള്ള സമീപനം എന്നിവയില്‍ ഏര്‍പ്പെടുത്തിയ ഏറ്റവും വലിയ പരിഷ്‌കാരമാണിത്. നിയമാധിഷ്ഠിതമായതില്‍ നിന്ന് കര്‍ത്തവ്യാധിഷ്ഠിതമായതിലേയ്ക്കുള്ള (റൂള്‍ ബേസ്ഡ് ടു റോള്‍ ബേസ്ഡ്) മാറ്റമാണ് ഇതെന്ന് അദ്ദേഹം പറഞ്ഞു. ”അപ്രതീക്ഷിതമായി എന്തും നേരിടേണ്ടി വരാം എന്ന തരത്തിലുളള ജോലിയാണ് നിങ്ങളുടേത്. നിങ്ങള്‍ എല്ലാവരും ജാഗ്രത പാലിക്കുകയും ഇതിന് തയ്യാറാകുകയും വേണം. ഉയര്‍ന്ന തോതിലുള്ള സമ്മര്‍ദമുണ്ടാകും. അവിടെയാണ് നിങ്ങളുടെ പ്രിയപ്പെട്ടവരുമായി സംസാരിക്കുന്നതിന്റെ പ്രാധാന്യം. ഇടയ്ക്കിടെ, അതായത് അവധിദിവസങ്ങളിലോ മറ്റോ, ഒരു അധ്യാപകനെയോ, അതല്ലെങ്കില്‍ നിങ്ങള്‍ ബഹുമാനിക്കുന്ന, നിങ്ങള്‍ക്ക് ഉപദേശം തരാന്‍ കഴിവുള്ള ഒരാളെയോ സന്ദര്‍ശിക്കുക.”- പ്രധാനമന്ത്രി പറഞ്ഞു. പൊലീസിങ്ങില്‍ ശാരീരികക്ഷമതയുടെ പ്രാധാന്യത്തെക്കുറിച്ചും പ്രധാനമന്ത്രി ഊന്നിപ്പറഞ്ഞു. മഹത് വ്യക്തികൾ സ്ഥാപിച്ച ഉദാഹരണങ്ങള്‍ ജനങ്ങള്‍ പിന്തുടരുന്നു എന്ന ഗീത വചനങ്ങള്‍ മനസ്സില്‍ സൂക്ഷിക്കണമെന്നും പ്രധാനമന്ത്രി പറഞ്ഞു .
കാര്ണീജജ് എന്ഡോ്വ്‌മെന്റ് പ്രതിനിധി സംഘം പ്രധാനമന്ത്രിയെ സന്ദര്ശിടച്ചു.

അന്താരാഷ്ട്ര സമാധാനത്തിനായുള്ള കാര്ണീളജ് എന്ഡോഹവ്‌മെന്റ് പ്രസിഡന്റ് ശ്രീ. വില്യം ബേണ്സി ന്റെ നേതൃത്വത്തിലുള്ള ഒരു പ്രതിനിധി സംഘം പ്രധാനമന്ത്രി ശ്രീ. നരേന്ദ്ര മോദിയെ ന്യൂഡല്ഹിറയില്‍ സന്ദര്ശിയച്ചു. ഇന്ത്യയില്‍ ഒരു കേന്ദ്രം തുടങ്ങാനുള്ള സംഘടനയുടെ ശ്രമത്തെ സ്വാഗതം ചെയ്ത് പ്രധാനമന്ത്രി, രാജ്യത്ത് നിലനില്ക്കു ന്ന ജനാധിപത്യ പാരമ്പര്യത്തിന്റെയും, സ്വതന്ത്ര ചിന്തയുടെയും പ്രതിഫലനമാണിതെന്ന് പറഞ്ഞു. ഈ കേന്ദ്രം സ്വതന്ത്ര കലകളില്‍ ഇന്ത്യയിലെ യുവാക്കള്ക്ക് ഗവേഷണത്തിനുള്ള അന്തരീക്ഷം പരിപോഷിപ്പിക്കുമെന്നും, ഇന്ത്യയ്ക്കും അമേരിക്കയ്ക്കും മറ്റ് ലോക രാജ്യങ്ങള്ക്കും് ഇടയിലുള്ള തന്ത്രപരമായ സഹകരണം ശക്തിപ്പെടുത്തുമെന്നും പ്രധാനമന്ത്രി പ്രത്യാശ പ്രകടിപ്പിച്ചു.
കോവിഡ് -19 മഹാമാരിയുമായി  ബന്ധപ്പെട്ട്  പ്രധാനമന്ത്രി ഇന്ന് രാഷ്ട്രത്തെ അഭിസംബോധന ചെയ്യും

കോവിഡ് -19 വൈറസ് ബാധയുമായി ബന്ധപ്പെട്ട വിഷയത്തിൽ പ്രധാനമന്ത്രി ശ്രീ നരേന്ദ്ര മോദി ഇന്ന് രാത്രി 8 മണിക്ക് രാജ്യത്തെ അഭിസംബോധന ചെയ്യും. “കോവിഡ് -19 ന്റെ ഭീഷണിയുമായി ബന്ധപ്പെട്ട സുപ്രധാന വശങ്ങളെക്കുറിച്ചു ഇന്ന് രാത്രി 8 മണിക്ക് രാഷ്ട്രത്തെ അഭിസംബോധന ചെയ്യും ” പ്രധാനമന്ത്രി ട്വിറ്ററിൽ പറഞ്ഞു.
ഒന്നാം ലോകയുദ്ധത്തില്‍ പോരാടിയ ഇന്ത്യന്‍ സൈനികര്‍ക്കു പ്രധാനമന്ത്രി ആദരാഞ്ജലി അര്‍പ്പിച്ചു

ഒന്നാം ലോകയുദ്ധത്തില്‍ പോരാടിയ ഇന്ത്യന്‍ സൈനികര്‍ക്കു പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികള്‍ അര്‍പ്പിച്ചു. ‘ഭയാനകമായ ഒന്നാം ലോകയുദ്ധം അവസാനിച്ചതിന്റെ നൂറാം വാര്‍ഷികം ഇന്ന് ആചരിക്കുമ്പോള്‍ സാഹോദര്യപൂര്‍ണമായ അന്തരീക്ഷം വിപുലപ്പെടുത്തുകയും ലോകസമാധാനത്തിനായുള്ള പ്രതിജ്ഞ പുതുക്കുകയും വഴി യുദ്ധം സൃഷ്ടിക്കുന്ന മരണങ്ങളും നാശവും ഇല്ലാതാക്കാനുള്ള പ്രതിജ്ഞാബദ്ധത നാം പുതുക്കുകയാണ്. ഒന്നാം ലോകയുദ്ധത്തില്‍ അടരാടിയ നമ്മുടെ ധീരയോദ്ധാക്കളെ ഇന്ത്യ അനുസ്മരിക്കുന്നു. യുദ്ധത്തില്‍ നേരിട്ടു പങ്കാളിയല്ലായിരുന്നു എങ്കിലും സമാധാനത്തിനായി ലോകത്തെങ്ങും ഇന്ത്യന്‍ ഭടന്‍മാര്‍ പോരാടിയ യുദ്ധമാണിത്. ഒന്നാം ലോക മഹായുദ്ധത്തില്‍ ഇന്ത്യയുടെ സ്ഥാനം രേഖപ്പെടുത്തപ്പെട്ടിട്ടുള്ള ഫ്രാന്‍സിലെ ന്യൂവ്-ചാപ്പെല്‍ സ്മാരകത്തിലും ഇസ്രയേലിലെ ഹൈഫയിലും ആദരാഞ്ജലി അര്‍പ്പിക്കാന്‍ എനിക്ക് അവസരം ലഭിച്ചിരുന്നു. പ്രധാനമന്ത്രി ശ്രീ. ബെഞ്ചമിന്‍ നെതന്യാഹു ഇന്ത്യയില്‍ എത്തിയ സമയത്ത് ഞങ്ങള്‍ തീന്‍മൂര്‍ത്തി ഹൈഫ ചൗക്കില്‍ ആദരാഞ്ജലി അര്‍പ്പിച്ചിരുന്നു’, പ്രധാനമന്ത്രി വ്യക്തമാക്കി.
‘ബന്നി പുല്‍പ്രദേശത്തെ പക്ഷികള്‍’ പ്രധാനമന്ത്രി പ്രകാശനം ചെയ്തു

‘ബന്നി പുല്‍പ്രദേശത്തെ പക്ഷികള്‍’ എന്ന പുസ്തകം പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയില്‍ ഇന്ന് പ്രകാശനം ചെയ്തു. ഗുജറാത്ത് ഇന്‍സ്റ്റിറ്റ്യൂട്ട് ഓഫ് ഡെസേര്‍ട്ട് ഇക്കോളജി (ഗൈഡ്) ലെ ശാസ്ത്രജ്ഞരാണ് പ്രധാനമന്ത്രിക്ക് പുസ്തകം സമര്‍പ്പിച്ചത്. ഗുജറാത്തിലെ കച്ചിലുള്ള ബന്നി പ്രദേശത്ത് കണ്ട് വരുന്ന 250 ഓളം ഇനം പക്ഷികളെ കുറിച്ചുള്ള ഗവേഷണങ്ങളുടെ സമാഹാരമാണ് പുസ്തകം. ഭുജില്‍ സ്ഥിതിചെയ്യുന്ന ഗുജറാത്ത് ഇന്‍സ്റ്റിറ്റ്യൂട്ട് ഓഫ് ഡെസേര്‍ട്ട് ഇക്കോളജി കഴിഞ്ഞ 15 വര്‍ഷമായി റാന്‍ ഓഫ് കച്ച് മേഖലയിലെ സസ്യ, പക്ഷി, സമുദ്ര ജീവികളെ കുറിച്ചുള്ള പഠനങ്ങള്‍ നടത്തി വരികയാണ്.
പ്രധാനമന്ത്രി നരേന്ദ്ര മോദിയും ബഹുമാനപ്പെട്ട വിയറ്റ്‌നാം പ്രധാനമന്ത്രി ങുയെന്‍ സുവാന്‍ ഫുക്കും തമ്മിലുള്ള വെര്‍ച്വല്‍ ഉച്ചകോടി ഡിസംബര്‍ 21 ന്

പ്രധാനമന്ത്രി ശ്രീ നരേന്ദ്ര മോദിയും ബഹുമാനപ്പെട്ട വിയറ്റ്‌നാം പ്രധാനമന്ത്രി ങുയെന്‍ സുവാന്‍ ഫുക്കും തമ്മിലുള്ള വെര്‍ച്വല്‍ ഉച്ചകോടി 2020 ഡിസംബര്‍ 21 ന് നടക്കും. ഉച്ചകോടിയില്‍ ഇരുനേതാക്കളും ഉഭയകക്ഷി, പ്രാദേശിക, ആഗോള വിഷയങ്ങളില്‍ അഭിപ്രായങ്ങള്‍ പങ്കുവയ്ക്കുകയും ഇന്ത്യ-വിയറ്റ്‌നാം സമഗ്ര- നയപര പങ്കാളിത്തത്തിന്റെ ഭാവി വികസനത്തിന് മാര്‍ഗനിര്‍ദേശം നല്‍കുകയും ചെയ്യും. 2020ലും ഇരു രാജ്യങ്ങളും ഉന്നതതല വിനിമയങ്ങള്‍ നിലനിര്‍ത്തിപ്പോന്നിരുന്നു. ബഹുമാനപ്പെട്ട വിയറ്റ്‌നാം വൈസ് പ്രസിഡന്റ് മിസ് ഡാങ് തി എന്‍ഗോക് തിന്‍ 2020 ഫെബ്രുവരിയില്‍ ഔദ്യോഗിക സന്ദര്‍ശനത്തിനായി ഇന്ത്യയിലെത്തിയിരുന്നു. കോവിഡ് -19 മഹാമാരിയുടെ പശ്ചാത്തലത്തില്‍ സാഹചര്യങ്ങള്‍ വിലയിരുത്തുന്നതിനായി രണ്ട് പ്രധാനമന്ത്രിമാരും 2020 ഏപ്രില്‍ 13ന് ടെലിഫോണ്‍ സംഭാഷണം നടത്തി. ഇരുരാജ്യത്തെയും വിദേശകാര്യ മന്ത്രിമാരുടെ അധ്യക്ഷതയില്‍ ചേര്‍ന്ന സംയുക്ത കമ്മിഷന്‍ യോഗത്തിന്റെ (വെര്‍ച്വല്‍) പതിനേഴാം പതിപ്പ് 2020 ഓഗസ്റ്റ് 25ന് നടന്നു. രക്ഷാമന്ത്രി 2020 നവംബര്‍ 27ന് വിയറ്റ്‌നാം പ്രതിനിധിയുമായി ഓണ്‍ലൈന്‍ യോഗവും നടത്തിയിരുന്നു.
ഡോറിസ് ഫ്രാന്‍സിസിന്റെ ചികിത്സക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍നിന്ന് 3 ലക്ഷം രൂപയുടെ സഹായം അനുവദിച്ച

തിരക്കുള്ള സമയങ്ങളില്‍ ദേശീയപാതയില്‍ ഗതാഗത നിയന്ത്രണം നടത്താന്‍ സ്വയം സന്നദ്ധയായി പ്രവര്‍ത്തിക്കുന്നതിലൂടെ പ്രശസ്തയായ ഗാസിയാബാദ് സ്വദേശിനി ശ്രീമതി ഡോറിസ് ഫ്രാന്‍സിസിന്റെ ചികിത്സക്കായി പ്രധാനമന്ത്രിയുടെ ദേശീയ ദുരിതാശ്വാസ നിധിയില്‍നിന്ന് 3 ലക്ഷം രൂപ അനുവദിച്ചു. കാന്‍സര്‍ ബാധിതയായ ഡോറിസ് ഫ്രാന്‍സിസ് ഇപ്പോള്‍ ന്യൂഡല്‍ഹിയിലെ ആള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസില്‍ ചികിത്സയിലാണ്. ഡോറിസിന്റെ സേവനത്തെക്കുറിച്ചുള്ള വാര്‍ത്തകള്‍ ശ്രദ്ധയില്‍പ്പെട്ട പ്രധാനമന്ത്രിയുടെ ഓഫീസ് സഹായം അനുവദിക്കുകയായിരുന്നു. ഇതു സംബന്ധിച്ച വിവരം ഡോറിസിന്റെ കുടുംബാംഗങ്ങളേയും ആശുപത്രി അധികൃതരേയും അറിയിച്ചിട്ടുണ്ട്.
പ്രധാനമന്ത്രിയും ഭൂട്ടാന്‍ പ്രധാനമന്ത്രിയും ടെലിഫോണില്‍ സംസാരിച്ചു

ഭൂട്ടാന്‍ പ്രധാനമന്ത്രി (ല്യോണ്‍ചെന്‍) ബഹുമാനപ്പെട്ട ഡോ. ലോടേയ് ഷെറിങ്ങുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ ചര്‍ച്ച നടത്തി. കോവിഡ്-19 മഹാവ്യാധി സംബന്ധിച്ച കാര്യങ്ങള്‍ പരസ്പരം വിശദീകരിച്ച ഇരുവരും പകര്‍ച്ചവ്യാധിയെ പ്രതിരോധിക്കുന്നതിനായി ഇരു രാജ്യങ്ങളം കൈക്കൊണ്ട നടപടികള്‍ ചര്‍ച്ച ചെയ്തു. രാജ്യത്തു വൈറസ് ബാധ നിയന്ത്രിക്കുന്നതിനായി ബഹുമാനപ്പെട്ട ഭൂട്ടാന്‍ രാജാവും ല്യോണ്‍ചെന്‍ ഡോ. ഷെറിങ്ങും മുന്‍നിരയില്‍നിന്നു നടത്തിയ പ്രവര്‍ത്തനത്തെ പ്രധാനമന്ത്രി പ്രശംസിച്ചു. ഇന്ത്യ പോലെ വിസ്തൃതവും സങ്കീര്‍ണവുമായ രാജ്യം മഹാവ്യാധിക്കെതിരെ പോരാടുന്നതിനിടയിലും മേഖലാതലത്തില്‍ കോവിഡിനെതിരെയുള്ള പ്രവര്‍ത്തനത്തിനു നേതൃത്വം നല്‍കുന്നതിനു ല്യോണ്‍ചെന്‍ ഡോ. ഷെറിങ് പ്രധാനമന്ത്രിയെ നന്ദി അറിയിച്ചു. മാര്‍ച്ച് 15നു സാര്‍ക് നേതാക്കള്‍ തീരുമാനിച്ച പ്രകാരമുള്ള പ്രത്യേക സജ്ജീകരണങ്ങള്‍ ഒരുക്കുന്നതിലുണ്ടായ പുരോഗതിയില്‍ നേതാക്കള്‍ സംതൃപ്തി പ്രകടിപ്പിച്ചു. ഇന്ത്യ-ഭൂട്ടാന്‍ ബന്ധത്തിന്റെ ചരിത്രാതീവും സവിശേഷവുമായ വശം പരാമര്‍ശിച്ച പ്രധാനമന്ത്രി, മഹാവ്യാധി ഭൂട്ടാനു സൃഷ്ടിക്കാവുന്ന ആരോഗ്യപരവും സാമ്പത്തികവുമായ തിരിച്ചടി നേരിടുന്നതിനു സാധ്യമായ എല്ലാ സഹായവും വാഗ്ദാനം ചെയ്തു. ബഹുമാനപ്പെട്ട രാജാവിനും ല്യോണ്‍ചെന്‍ ഡോ. ഷെറിങ്ങിനും സൗഹൃദം പുലര്‍ത്തുന്ന ഡ്രക്ക് യൂളിലെ ജനതയ്ക്കും അദ്ദേഹം ശുഭാശംസകളും ക്ഷേമവും നേര്‍ന്നു.
പ്രധാനമന്ത്രി  സ്വീഡിഷ് പ്രധാനമന്ത്രി സ്റ്റെഫാന്‍ ലോഫ്‌വെനുമായി സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് സ്വീഡിഷ് പ്രധാനമന്ത്രി ശ്രീ. സ്റ്റെഫാന്‍ ലോഫ്‌വെനുമായി സംസാരിച്ചു. ‘സ്വീഡിഷ് പ്രധാനമന്ത്രി സ്റ്റെഫാന്‍ ലോഫ്‌വെനുമായി ഫോണില്‍ നല്ലൊരു ചര്‍ച്ച നടന്നു. മേയ്ക്ക് ഇന്‍ ഇന്ത്യയ്ക്ക് സ്വീഡന്റെ പിന്തുണയെ ഞാന്‍ അങ്ങേയറ്റം അഭിനന്ദിക്കുന്നു’, പ്രധാനമന്ത്രി ട്വിറ്ററില്‍ കുറിച്ചു.
ദക്ഷിണ സുഡാനില്‍നിന്നു തിരിച്ചെത്തിയ ഇന്ത്യക്കാരെ പ്രധാനമന്ത്രി സ്വാഗതം ചെയ്തു

ദക്ഷിണ സുഡാനില്‍നിന്നു തിരിച്ചെത്തിയ ഇന്ത്യക്കാരെ പ്രധാനമന്ത്രി ശ്രീ. നരേന്ദ്ര മോദി സ്വാഗതം ചെയ്തു. വിദേശകാര്യമന്ത്രി ശ്രീമതി സുഷമ സ്വരാജിനോടും സഹമന്ത്രി ജനറല്‍ വി.കെ.സിങ്ങിനോടും സംസാരിച്ച പ്രധാനമന്ത്രി, ഇന്ത്യന്‍ പൗരന്‍മാരെ തിരികെയെത്തിക്കാന്‍ ഇരുവരും നടത്തിയ ശ്രമങ്ങളെ അഭിനന്ദിക്കുകയും ചെയ്തു. ഓപ്പറേഷന്‍ സങ്കട് മോചനില്‍ വഹിച്ച പങ്കിനു പ്രതിരോധ മന്ത്രി ശ്രീ. മനോഹര്‍ പരീക്കറിനെയും വ്യോമസേനയെയും ഇന്ത്യന്‍ റെയില്‍വെയെയും എയര്‍ ഇന്ത്യയെയും പ്രധാനമന്ത്രി ്അഭിനന്ദിച്ചു.
മുൻ എംപിയും പത്രപ്രവർത്തകനുമായ ശ്രീ ചന്ദൻ മിത്രയുടെ നിര്യാണത്തിൽ പ്രധാനമന്ത്രി അനുശോചിച്ചു

മുൻ രാജ്യസഭാ അംഗവും പത്രപ്രവർത്തകനുമായ ശ്രീ ചന്ദൻ മിത്രയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ധിഷണയുടെയും ഉൾക്കാഴ്ചകളുടെയും പേരിൽ അദ്ദേഹം ഓർക്കപ്പെടുമെന്ന് പ്രധാനമന്ത്രി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു; " ശ്രീ ചന്ദൻ മിത്ര ജിയുടെ ബുദ്ധിയും ഉൾക്കാഴ്ചയും കൊണ്ട് അദ്ദേഹം ഓർമ്മിക്കപ്പെടും. മാധ്യമ ലോകത്തും രാഷ്ട്രീയ ത്തിലും അദ്ദേഹം വേറിട്ടു നിന്നു. അദ്ദേഹത്തിന്റെ വിയോഗത്തിൽ വേദനിക്കുന്നു. കുടുംബത്തിനും ആരാധകർക്കും അനുശോചനം. ഓം ശാന്തി."
ഐ.ടി. ആന്‍ഡ് ഇ. സഹകരണത്തിനുള്ള ഇന്ത്യ-പോര്‍ച്ചുഗല്‍ ധാരണാപത്രത്തിനു മന്ത്രിസഭാ അനുമതി

ഐ.ടി. ആന്‍ഡ് ഇ. രംഗത്തു സഹകരിക്കുന്നതിനായുള്ള ഇന്ത്യ-പോര്‍ച്ചുഗല്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാലപ്രാബല്യത്തോടെ അനുമതി നല്‍കി. 2017 ജനുവരി ആറിനു ന്യൂഡെല്‍ഹിയില്‍ വെച്ചാണു ധാരണാപത്രം ഒപ്പുവെക്കപ്പെട്ടത്. ഇരു രാജ്യങ്ങളിലെയും നിയമങ്ങള്‍ക്കും നിയന്ത്രണങ്ങള്‍ക്കും വിധേയമായി, തുല്യതയും പരസ്പര താല്‍പര്യവും മുന്‍നിര്‍ത്തി, ദീര്‍ഘകാലാടിസ്ഥാനത്തില്‍ ഉള്ളതും സുസ്ഥിരവുമായ സഹകരണം വികസിച്ചുവരുന്നതിനു ധാരണാപത്രം സഹായകമാകും.
കംബോഡിയയിലും ലാവോസിലും മ്യാന്‍മറിലും വിയറ്റ്‌നാമിലും ഇന്ത്യയുടെ സാമ്പത്തിക സാന്നിധ്യം പ്രോല്‍സാഹിപ്പിക്കാന്‍ പദ്ധതിവികസന ഫണ്ട് രൂപീകരിക്കുന്നതിനു മന്ത്രിസഭയുടെ അനുമതി

കംബോഡിയയിലും ലാവോസിലും മ്യാന്‍മറിലും വിയറ്റ്‌നാമിലും ഇന്ത്യയുടെ സാമ്പത്തിക സാന്നിധ്യം പ്രോല്‍സാഹിപ്പിക്കാന്‍ 500 കോടി രൂപയുടെ പദ്ധതിവികസന ഫണ്ട് രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ അനുമതി നല്‍കി. വാണിജ്യമന്ത്രാലയത്തിനു കീഴിലുള്ള ഫണ്ട് എക്‌സിം ബാങ്കിലൂടെയാണു പ്രയോജനപ്പെടുത്തുക. വാണിജ്യ സെക്രട്ടറി ചെയര്‍മാനായുള്ള അന്തര്‍ മന്ത്രാലയ കമ്മിറ്റിയായിരിക്കും പദ്ധതിക്കു മേല്‍നോട്ടം വഹിക്കുക.
പരമപൂജനീയ പ്രമുഖ് സ്വാമി മഹാരാജിന്റെ നിര്യാണത്തില്‍ പ്രധാനമന്ത്രി അനോശോചിച്ചു; നാളെ സാരംഗ്പൂരിലെത്തി അന്ത്യാഞ്ജലിയര്‍പ്പിക്കും

പരമപൂജനീയ പ്രമുഖ് സ്വാമി മഹാരാജിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനോശോചിച്ചു. സ്വാമിജിയുമായുള്ള അടുത്ത ബന്ധത്തെ പരാമര്‍ശിക്കവേ, അദ്ദേഹം തനിക്കെന്നും മാര്‍ഗദര്‍ശിയായിരുന്നെന്നും സമൂഹത്തിനായി സ്വാമിജി നടത്തിയ സേവനങ്ങള്‍ എക്കാലത്തും സ്മരിക്കപ്പെടുമെന്നും പ്രധാനമന്ത്രി ചൂണ്ടിക്കാട്ടി. നാളെ രാവിലെ ചെങ്കോട്ടയില്‍ സ്വാതന്ത്ര്യദിന പ്രഭാഷണത്തിനു ശേഷം പ്രധാനമന്ത്രി ഗുജറാത്തിലെ സാരംഗ്പൂരിലെത്തി പരമപൂജനീയ പ്രമുഖ് സ്വാമി മഹാരാജിന് അന്ത്യാഞ്ജലിയര്‍പ്പിക്കും. ‘അനുകമ്പയുടെയും വിനയത്തിന്റെയും മൂര്‍ത്തിമദ്ഭാവമായിരുന്ന പരമപൂജനീയ പ്രമുഖ് മഹാരാജ് തലയെടുപ്പുള്ള വ്യക്തിത്വത്തിന് ഉടമയായിരുന്നു. സമൂഹത്തിനായി അദ്ദേഹം നടത്തിയ സേവനങ്ങള്‍ എക്കാലവും സ്മരിക്കപ്പെടും. എന്റെ മാര്‍ഗദര്‍ശകനാണ് പരമ പൂജനീയ പ്രമുഖ് സ്വാമി മഹാരാജ്. അദ്ദേഹവുമായുള്ള ബന്ധം ഞാന്‍ ഒരിക്കലും വിസ്മരിക്കില്ല. അദ്ദേഹത്തിന്റെ സാന്നിധ്യം നഷ്ടമാകുമെന്നതു ദുഃഖിപ്പിക്കുന്നു’- പ്രധാനമന്ത്രി പറഞ്ഞു.
പ്രധാനമന്ത്രി ഗുജറാത്ത് സന്ദര്‍ശിക്കും; ഘോഘ-ദഹേജ് ആര്‍.ഒ. ആര്‍.ഒ. ഫെറി സര്‍വീസിന്റെ ഒന്നാം ഘട്ടം ഉദ്ഘാടനം ചെയ്യും

പ്രധാനമന്ത്രി ശ്രീ. നരേന്ദ്ര മോദി നാളെ 2017 ഒക്ടോബര്‍ 22നു ഗുജറാത്ത് സന്ദര്‍ശിക്കും. ഘോഘയില്‍ നടക്കുന്ന പൊതുയോഗത്തില്‍ ഘോഘയ്ക്കും ദഹേജിനും ഇടയിലുള്ള ആര്‍.ഒ. ആര്‍.ഒ. (റോള്‍ ഓണ്‍ റോള്‍ ഓഫ്) ഫെറി സര്‍വീസിന്റെ ആദ്യഘട്ടം അദ്ദേഹം ഉദ്ഘാടനം ചെയ്യും. സൗരാഷ്ട്രയിലെ ഘോഘയില്‍നിന്നു ദക്ഷിണ ഗുജറാത്തിലെ ദഹേജിലേക്ക് എത്തിച്ചേരാന്‍ നിലവില്‍ ഏഴു മുതല്‍ എട്ടുവരെ മണിക്കൂര്‍ വേണ്ടിവരുന്നിടത്ത് ഫെറി സര്‍വീസ് യാഥാര്‍ഥ്യമാകുന്നതോടെ യാത്രാസമയം കേവലം രണ്ടു മണിക്കൂറില്‍ താഴെയായി ചുരുങ്ങും. പൂര്‍ണമായ തോതില്‍ പ്രവര്‍ത്തനസജ്ജമാകുന്നതോടെ വാഹനങ്ങള്‍ കടത്തുന്നതിനും സാധിക്കും. ഞായറാഴ്ച പ്രധാനമന്ത്രി ഒന്നാം ഘട്ടം ഉദ്ഘാടനം ചെയ്യുന്നതോടെ യാത്രക്കാര്‍ക്കു സഞ്ചരിക്കാന്‍ സാധിക്കും. ആദ്യ സര്‍വീസില്‍ ഘോഘയില്‍നിന്നു ദഹേജിലേക്കു പ്രധാനമന്ത്രി യാത്ര ചെയ്യും. ദഹേജില്‍ എത്തിയശേഷം അവിടെ ചേരുന്ന പൊതുസമ്മേളനത്തില്‍ അദ്ദേഹം പ്രസംഗിക്കും. ഘോഘയില്‍ പൊതുചടങ്ങില്‍ ശ്രീ ഭവ്‌നഗര്‍ ജില്ലാ സഹകരണ ക്ഷീരോല്‍പാദക യൂണിയന്‍ ലിമിറ്റഡിന്റെ സര്‍വോത്തം കാലിത്തീറ്റ പ്ലാന്റിന്റെ ഉദ്ഘാടനം പ്രധാനമന്ത്രി നിര്‍വഹിക്കും. പ്രധാനമന്ത്രി ആവാസ് യോജന (നഗര, ഗ്രാമീണ മേഖലകള്‍) പ്രകാരമുള്ള വീടുകളുടെ ഗുണഭോക്താക്കള്‍ക്കുള്ള വീടുകളുടെ താക്കോല്‍ദാനം അദ്ദേഹം നിര്‍വഹിക്കും. സമഗ്ര ഗതാഗത ഹബ്, പ്രാദേശിക ജലവിതരണ പദ്ധതികള്‍, ഗൃഹനിര്‍മാണ പദ്ധതികള്‍, ഫ്‌ളൈ ഓവര്‍ എന്നിവ ഉള്‍പ്പെടെയുള്ള അടിസ്ഥാനസൗകര്യ, വികസന പദ്ധതികള്‍ക്കു പ്രധാനമന്ത്രി തറക്കല്ലിടും. മുന്ദ്ര-ഡെല്‍ഹി പെട്രോളിയം ഉല്‍പന്ന പൈപ്പ്‌ലൈനിന്റെ ശേഷി വികസിപ്പിക്കല്‍, വഡോദരയില്‍ എച്ച്.പി.സി.എല്ലിന്റെ ഗ്രീന്‍ഫീല്‍ഡ് മാര്‍ക്കറ്റിങ് ടെര്‍മിനല്‍ എന്നിവയ്ക്കും അദ്ദേഹം തറക്കല്ലിടും.
71ാമതു റിപ്പബ്ലിക്ദിന പരേഡില്‍ പങ്കെടുക്കുന്ന ഗോത്രവര്‍ഗ പ്രതിനിധികള്‍, എന്‍.സി.സി. കെഡറ്റുകള്‍, എന്‍.എസ്.എസ്. വോളന്റിയര്‍മാര്‍, ടാബ്ലോ കലാകാരന്‍മാര്‍ എന്നിവരുമായി പ്രധാനമന്ത്രി സംവദിച്ചു

71ാമതു റിപ്പബ്ലിക് ദിനത്തോടോനുബന്ധിച്ചു തലസ്ഥാനത്തു നടക്കുന്ന പരേഡില്‍ പങ്കെടുക്കുന്ന 1730 ഗോത്രവര്‍ഗ അതിഥികള്‍, എന്‍.സി.സി. കെഡറ്റുകള്‍, എന്‍.എസ്.എസ്. വോളന്റിയര്‍മാര്‍, ടാബ്ലോ കലാകാരന്‍മാര്‍ എന്നിവരുമായി പ്രധാനമന്ത്രി ശ്രീ. നരേന്ദ്ര മോദി സംവദിച്ചു. പങ്കെടുക്കാനെത്തിയവുടെ ആവേശത്തെ പരാമര്‍ശിച്ചു സംസാരിച്ച പ്രധാനമന്ത്രി, റിപ്പബ്ലിക് ദിന പരേഡില്‍ സംബന്ധിക്കാന്‍ പോകുന്നത് ഇന്ത്യയുടെ കുഞ്ഞു രൂപം തന്നെയാണെന്നു പ്രതികരിച്ചു. പരേഡില്‍ ഇന്ത്യയുടെ ആകെയുള്ള സത്തു പ്രകടമാകുമെങ്കിലും ഇന്ത്യ കേവലം ഭൂമിശാസ്ത്രപരമോ ജനസംഖ്യാപരമോ ആയ അസ്തിത്വമല്ലെന്ന് അദ്ദേഹം ചൂണ്ടിക്കാട്ടി. ഇന്ത്യ ഒരു ജീവിതരീതിയാണ്. ഇന്ത്യ കേവലം 130 കോടി ജനങ്ങളുടെ ഭവനം മാത്രമല്ലെന്നും സജീവമായ പാരമ്പര്യത്തോടുകൂടിയ രാഷ്ട്രം കൂടി ആണെന്നും ശ്രീ. മോദി പറഞ്ഞു. ഇന്ത്യ ഒരു ജീവിത ശൈലിയാണെന്നും ഒരു ആശയമാണെന്നും പല തത്വശാസ്ത്രങ്ങളുടെയും ചേര്‍ച്ചയാണെന്നും സമ്പന്നമായ ആഗോള, പ്രാപഞ്ചിക വീക്ഷണത്തിന്റെ ദൃഷ്ടാന്തമാണെന്നും അദ്ദേഹം വെളിപ്പെടുത്തി. പ്രധാനമന്ത്രി പറഞ്ഞു: ‘ഇന്ത്യയെന്നാല്‍ ആഗോള കുടുംബമാണ്, ഇന്ത്യയെന്നാല്‍ എല്ലാ മതങ്ങളുടെയും തുല്യതയാണ്, ഇന്ത്യയെന്നാല്‍ സത്യത്തിന്റെ വിജയമാണ്, ഇന്ത്യയെന്നാല്‍ ഏകമായ സത്യത്തെ പല വഴികളില്‍ മനസ്സിലാക്കാന്‍ അനുവദിക്കുന്ന ആശയമാണ്, ഇന്ത്യയെന്നാല്‍ സസ്യ, ജന്തുജാലങ്ങളെ സ്‌നേഹിക്കുകയും സംരക്ഷിക്കുകയും ചെയ്യുന്ന ഒന്നാണ്, ഇന്ത്യയെന്നാല്‍ സ്വാശ്രയത്വമാണ്, ത്യാഗം ചെയ്യുന്നവര്‍ക്കേ അനുഗൃഹീതരാകാന്‍ സാധിക്കൂ എന്ന് ഇന്ത്യ വിശ്വസിക്കുന്നു, ഇന്ത്യയെന്നാല്‍ എല്ലാവരുടെയും ക്ഷേമത്തില്‍ വിശ്വസിക്കുന്ന ഒന്നാണ്, ഇന്ത്യയെന്നാല്‍ സ്ത്രീകളെ ആരാധിക്കുന്ന ഇടമാണ്, ഇന്ത്യയെന്നാല്‍ സ്വര്‍ണത്തെക്കാള്‍ വിലയേറിയതാണു മാതൃഭൂമി എന്നു വിശ്വസിക്കപ്പെടുന്ന ഇടമാണ്.’ ഐകരൂപ്യത്തിലല്ല, ഏകതയില്‍ വിശ്വസിക്കുന്നു ഭൗമശാസ്ത്രപരമായും സാമൂഹിക നിര്‍മിതിയിലും ഉള്ള വൈജാത്യമാണ് ഇന്ത്യയുടെ കരുത്തെന്നു പ്രധാനമന്ത്രി പറഞ്ഞു. വിവിധ തരം പൂക്കളെ ഭാരതീയത എന്ന പൊതു ചരടില്‍ കോര്‍ത്ത പൂമാലയോടാണ് അദ്ദേഹം ഇന്ത്യയെ താരതമ്യം ചെയ്തത്. അദ്ദേഹം പറഞ്ഞു: ‘ഇന്ത്യ ഏകതയിലാണു വിശ്വസിക്കുന്നത്; ഐകരൂപ്യത്തിലല്ല.’ ശ്രീ. മോദി തുടര്‍ന്നു:’ആ ചരടു ശക്തിപ്പെടുത്തുകയും സംരക്ഷിക്കുകയും ചെയ്യുന്നതിനാണു നാം തുടര്‍ച്ചയായി ശ്രമിക്കുകയും അധ്വാനിക്കുകയും ചെയ്തുവരുന്നത്’. നവ ഇന്ത്യ പുരോഗമിക്കുമ്പോള്‍ ആരും തഴയപ്പെടുന്നില്ലെന്നും ഒരു മേഖലയും പിന്നിലായിപ്പോകുന്നില്ലെന്നും ഉറപ്പുവരുത്താന്‍ ശ്രമിച്ചുവരികയാണെന്നു പ്രധാനമന്ത്രി വെളിപ്പെടുത്തി. പ്രാഥമിക കടമകള്‍ക്കായുള്ള തീവ്രയത്‌നം പ്രാഥമികമായ കടമകള്‍ക്കു പ്രാധാന്യം കല്‍പിക്കേണ്ട സമയമാണ് ഇതെന്ന് അദ്ദേഹം പറഞ്ഞു. ‘നമ്മുടെ ചുമതലകള്‍ ആത്മാര്‍ഥമായി നിറവേറ്റിയാല്‍ അവകാശങ്ങള്‍ക്കായി പൊരുതേണ്ടിവരില്ല’, പ്രധാനമന്ത്രി വിശദീകരിച്ചു. ഗോത്രവര്‍ഗ അതിഥികളും എന്‍.സി.സി. കെഡറ്റുകളും എന്‍.എസ്.എസ്. വോളന്റിയര്‍മാരും അവതരിപ്പിച്ച സാംസ്‌കാരിക പരിപാടി അദ്ദേഹം വീക്ഷിച്ചു.